Diari Oficial de la Generalitat Valenciana


Sumari del DOGV 5605, del 24-09-2007 (2007/10652)

Licitació número PAI 2/2007. Programa d'Actuació Integrada del Sector S-4 (nord del mas de Macianos), en sòl urbanitzable residencial detallat, del Pla General d'Ordenació Urbana de Sant Joan de Moró (Castelló).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5605

Data del DOGV
:   24-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/10232


Data del document
:   10-08-2007

Organisme emissor
:   Ajuntament de Sant Joan de Moró

Tipus de document
:   Anunci

Anàlisi jurídica

 Descriptors 

:   * Sant Joan de Moró
    * contracte d'obres
    * pla d'urbanisme
    * administració local

Licitació número PAI 2/2007. Programa d'Actuació Integrada del Sector S-4 (nord del mas de Macianos), en sòl urbanitzable residencial detallat, del Pla General d'Ordenació Urbana de Sant Joan de Moró (Castelló). [2007/10227]  
Apartat I. Poder adjudicador  
I.1) Nom, adreces i punts de contacte:  
(I) Nom oficial: Ajuntament de Sant Joan de Moró.  
(II) Adreça postal: Plaça de l'Ajuntament, s/n.  
(III) Localitat: Sant Joan de Moró (Castelló).  
(IV) Codi postal: 12400.  
(V) País: Espanya.  
(VI) Unitat administrativa de l'entitat local responsable de la tramitació del programa d'actuació integrada: Urbanisme.  
(VII) Telèfon de contacte: 923 052 900.  
(VIII) Fax de contacte: 596 999 245.  
(IX) Adreça de correu electrònic de contacte: sjmoro\_gmw@axo.ps.  
Se'n pot obtindre més informació en: vegeu els punts de contacte indicats més amunt.  
Les bases generals de programació són les contingudes en el Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.  
Les bases particulars de programació són les aprovades per acord del Ple de l'Ajuntament de Sant Joan de Moró, en sessió ordinària del dia 24 de maig de 2007.  
Les ofertes o sol·licituds de participació han d'enviar-se a: vegeu els punts de contacte indicats més amunt.  
I.2) Tipus de poder adjudicador i principal(s) activitat(s):  
Institució local.  
Apartat II. Objecte del contracte  
II.1) Descripció:  
II.1.1) Denominació del contracte establida pel poder adjudicador: Programa d'Actuació Integrada per al Desenvolupament del Sector S-4 (nord del mas de Macianos) del Pla General d'Ordenació Urbana de Sant Joan de Moró.  
II.1.2) Tipus de contracte i emplaçament de les obres, lloc d'entrega o d'execució: contracte d'obres, projecte i execució.  
Emplaçament principal de les obres: àmbit del sector 4, en sòl urbanitzable residencial detallat, del Pla General d'Ordenació Urbana de Sant Joan de Moró.  
Codi NUTS ES 522   
II.I.3) L'anunci es referix a: un contracte públic.  
II.1.4) Breu descripció del contracte o adquisició: el contracte suposa la gestió i l'execució de les obres d'urbanització del sector S-4 (nord del mas de Macianos) del Pla General d'Ordenació Urbana de Sant Joan de Moró, en les condicions establides en les bases particulars de programació.  
II.1.5) Classificació CPV 45211360-0  
II.1.6) Contracte cobert per l'acord sobre contractació pública (ACP): No.  
II.1.7) Divisió en lots: no.  
II.1.8) Se n'acceptaran variants-  
Sí, en les condicions imposades en les bases particulars de programació.  
II.2) Quantitat o extensió del contracte:   
II.2.1) Extensió o quantitat total del contracte  
Dos milions cinc-cents noranta-huit mil nou-cents trenta-cinc euros (2.598.935 €), IVA no inclòs.  
II.2.2) Opcions.  
No.  
II.3) Duració del contracte o termini d'execució:  
Les obres d'urbanització hauran de finalitzar en el termini màxim de díhuit mesos des del seu inici, que serà en el termini màxim de tres mesos des de l'aprovació definitiva del projecte de reparcel·lació.  
Apartat III. Informació de caràcter jurídic, econòmic, financer i tècnic   
III.1) Condicions relatives al contracte:  
III.1.1) Dipòsits i garanties exigits  
Totes les proposicions dels interessats per a participar en el concurs d'este programa d'actuació integrada han de prestar una garantia provisional equivalent al 2% del pressupost estimat de les càrregues d'urbanització, garantia que puja a 51.978,7 ?.  
L'import de la garantia definitiva que s'ha de constituir, en la forma i a l'efecte previst en el Text Refós de la Llei de Contractes de les Administracions Públiques, s'establix en un 10% del valor de les càrregues d'urbanització, IVA no inclòs.  
III.1.2) Principals condicions de finançament i de pagament i/o referència a les disposicions que les regulen:  
Quant a la retribució de l'urbanitzador caldrà ajustar-se al que disposa l'article 167 de la Llei 16/2005, de 30 de desembre, de la Generalitat, Urbanística Valenciana.  
III.1.3) Forma jurídica que ha d'adoptar l'agrupació d'operadors econòmics adjudicatària del contracte:  
No es limita.  
III.1.4) Altres condicions particulars a què està subjecta l'execució del contracte:  
Vegeu les bases particulars de programació del programa d'actuació integrada.  
III.2) Condicions de participació:  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:  
Conformement al que disposen les bases particulars de programació.  
III.2.2) Capacitat econòmica i financera:  
La justificació de la solvència econòmica i financera de l'urbanitzador s'acreditarà pels mitjans següents:  
a) Informe de dues institucions financeres o, si pertoca, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació del balanç corresponent a l'últim exercici respecte a la data en què se sol·licite la participació, dels comptes anuals aprovades o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit, degudament inscrites en el Registre Mercantil.  
Si es tracta d'un empresari individual, per mitjà de la declaració de l'impost del patrimoni corresponent a la liquidació referent a l'últim exercici respecte de la data en què se sol·licite la participació, si és el cas que existira eixa obligació. S'exigirà en este supòsit disposar d'un patrimoni equivalent als fons propis abans indicats.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
En el supòsit d'agrupacions d'interés urbanístic, unions temporals d'empreses o altres agrupacions de persones naturals o jurídiques que decidisquen concórrer al concurs, podran basar-se en els requisits de solvència de, almenys, un dels seus membres.   
III.2.3) Capacitat tècnica:  
1. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participará en la gestió del programa d'actuació integrada, i especialment dels responsables del control de qualitat. A este respecte la plantilla mínima de l'equip tècnic haurà de disposar dels següents efectius:  
- Un arquitecte superior o enginyer de Camins, Canals i Ports.  
- Un arquitecte tècnic o enginyer tècnic d'Obres Públiques.  
- Un llicenciat en Dret.  
- Un enginyer tècnic en Topografia.  
c) Titulacions acadèmiques i professionals de l'equip tècnic.  
d) Declaració que indique la mitjana anual de personal, amb menció, si s'escau, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, inclosos els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que hi tinguen establits. Hauran de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència d'un dels seus membres, si més no.  
Apartat IV. Procediment   
IV.1) Tipus de procediment:  
IV.1.1 Tipus de procediment: obert.  
IV.2) Criteris d'adjudicació:  
IV.2.1) Criteris d'adjudicació:  
1. Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:   
a) Alternativa tècnica:  
1. La qualitat tècnica de l'ordenació proposada: este criteri representarà un 50% de la valoració de l'alternativa tècnica.  
2. La resolució adequada de la integració en el seu entorn. S'entén per integració aquelles solucions de connexió global de l'àmbit a tot tipus d'infraestructures generals existents o previstes que atenguen millor les necessitats que l'àmbit nou demandarà o generar. Els extrems referents a la integració en l'entorn dels nous espais, localització d'usos i la seua distribució ja s'entenen inclosos en l'apartat 1.  
3. La millor estructuració de dotacions públiques i espais lliures.  
4. Els criteris establits en els números 2 i 3 anteriors es valoraran conjuntament i representaran un 20% de la valoració de l'alternativa tècnica.  
5. La qualitat tècnica de les resolucions proposades per a la urbanització en el projecte d'urbanització: este criteri representarà un 10% de la valoració de l'alternativa tècnica.  
6. Número, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador: este criteri representarà un 10% de la valoració de l'alternativa tècnica.  
7. Inversió en programes de restauració paisatgística o imatge urbana dins de l'àmbit del programa, com a objectius complementaris del mateix, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació de Territori i Protecció del Paisatge: este criteri representarà un 5% de la valoració de l'alternativa tècnica.  
8. Termini d'execució del programa d'actuació integrada.  
9. Compromís d'edificació simultània a la urbanització d'un percentatge dels solars resultants de l'actuació.  
10. Compromisos addicionals assumits voluntàriament i a càrrec seu per l'urbanitzador.  
11. Mitjans per al control de cada una de les prestacions que constituïxen l'objecte del programa.  
Els criteris establits en els números 8, 9, 10 i 11 anteriors representaran en conjunt un 5%.  
Només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.  
b) Proposició juridicoeconòmica:  
1. Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat: este criteri representarà un 30% de la valoració de la proposició juridicoeconòmica.  
2. La valoració dels terrenys a l'efecte de fixar el coeficient de canvi per al pagament en espècie i la menor i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: este criteri representarà un 30% de la valoració de la proposició juridicoeconòmica.  
3. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: este criteri representarà un 35% de la valoració de la proposició juridicoeconòmica.  
4. Compromisos financers per a l'execució de les obligacions complementàries assumides voluntàriament i a costa seua per l'urbanitzador: este criteri representarà un 5%.  
D'acord amb el que establix l'article 312 del Reglament de la Llei Urbanística Valenciana, la puntuació de l'alternativa tècnica representarà el 65% de la valoració total i la proposició juridicoeconòmica el 35%.  
IV.2.2) Se'n farà una subhasta electrònica-  
No.  
IV.3) Informació administrativa:  
IV.3.1) Número de referència que el poder adjudicador assigna a l'expedient:  
PAI 2/2007 Sector S-4.  
IV.3.2) Publicacions anteriors referents al mateix contracte:  
No.  
IV.3.3) Condicions per a l'obtenció de les bases generals i particulars de programació  
En el mateix Ajuntament, en horari d'oficina, els dilluns, dijous i divendres.   
Documents subjectes a pagament: cap.  
Resultaran d'aplicació les taxes municipals per tramitació de programes d'actuació integrada.   
IV.3.4) Termini de recepció d'ofertes i sol·licituds de participació:  
Les proposicions dels interessats hauran de presentar-se fins a les 14.00 hores del dia 12.00 de novembre de 2007.  
IV.3.5) Llengua(ües) que pot redactar-se l'oferta o sol·licitud de participació:   
ÉS: (espanyol).  
IV.3.6) Termini durant el qual el licitador estarà obligat a mantindre la seua oferta:   
Sis mesos.  
L'anunci del concurs del programa d'actuació integrada va ser enviat al Diari Oficial de la Unió Europea en data 9 d'agost de 2007.  
Contra l'acord d'aprovació de les bases particulars, adoptat pel Ple de l'Ajuntament en sessió celebrada el dia 24 de maig de 2007, es podrà interposar recurs potestatiu de reposició davant de l'esmentat òrgan, en el termini d'un mes (article 107 i següents de la Llei 30/1992, de Règim Jurídic de les Administracions Públiques i del Procediment Administratiu Comú) o recurs contenciós administratiu davant de la Sala d'esta jurisdicció del Tribunal Superior de Justícia de la Comunitat Valenciana, en el termini de dos mesos (articles 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). Els esmentats terminis es computaran des de l'endemà de la publicació d'este acord en el Diari Oficial de la Comunitat Valenciana.  
Sant Joan de Moró, 10 d'agost de 2007.- L'alcalde: Vicente Sales Renau.